open-index/open-wikipedia-markdown huggingface dataset:
Միշո Սեբալո

**Միշո Սեբալո** (), խորվաթ շախմատիստ, գրոսմայստեր, 2009 թվականի մեծահասակների աշխարհի չեմպիոն։

## Կենսագրություն
Շախմատ խաղալ սովորել է հինգ տարեկանից, առաջին մարզիչը եղել է հայրը։ 13 տարեկանում նա հաճախել տեղի շախմատային ակումբ, 20 տարեկանում մասնակցել է Հարավսլավիայի առաջնությանը և վաստակել վարպետի կոչում։ Զագրեբի համալսարանում անցել է լեզվի դասընթացներ, որից հետո աշխատանքի անցնել Զագրեբի ֆիզիկական կուլտուրայի կենտրոնում։ 1977 թվականին նա վերսկսել է իր շախմատային գործունեությունը, իսկ 1978 թվականին արժանանցել միջազգային վարպետի կոչման։

1980 թվականին նա հաղթել է Սմեդերևսկա-Պալանկա քաղաքում տեղի ունեցած մրցաշարում և լրացրել գրոսմայստերի առաջին նորման։  1985 թվականին Հարավսլավիայի առաջնությունում նա առաջին տեղը կիսել է Սլավոլյուբ Մարյանովիչի հետ, սակայն փլեյ-օֆում  տանուլ տվել վերջինիս։ Նույն թվականին դարձել է Կավալայում տեղի ունեցած միջզոնալ մրցաշարի հաղթող և ստացել գրոսմայստերի կոչում։

Խորվաթիայի հավաքականի կազմում Սեբալոն մասնակցել է երկու շախմատային օլիմպիադայի՝ 1992 և 1994 թվականներին։

Սեբալոն հաղթել է բազմաթիվ բաց մրցաշարերում։ 2011 թվականին նրան շնորհվել է ՖԻԴԵ-ի ավագ մարզիչի կոչում։

Միշո Սեբալոն մահացել է 2022 թվականի սեպտեմբերի 2֊ին, Զագրեբում։

## Վարկանիշի փոփոխության գծապատկեր

## Գրականություն
*Шахматы: энциклопедический словарь / гл. ред. А. Е. Карпов. — М.: Советская энциклопедия, 1990. — С. 444. — 621 с. — 100 000 экз.

## Ծանոթագրություններ

## Արտաքին հղումներ
*Անձնական քարտը ՖԻԴԵ֊ի կայքում
*Կենսագրությունը Ռուսաստանի շախմատի ֆեդերացիայի կայքում
*Պարտիաները chessgames.com կայքում
*Պարտիաները 365chess.com կայքում
*Մասնակցությունը թիմային առաջնություններին

Կատեգորիա:Խորվաթ շախմատիստներ
Կատեգորիա:Շախմատային օլիմպիադաների մասնակիցներ
Կատեգորիա:Շախմատի գրոսմայստերներ
Կատեգորիա:Զագրեբի համալսարանի շրջանավարտներ
Կատեգորիա:Շախմատի միջազգային վարպետներ
Կենտրոնական բախշ (Աբադանի շահրեստան)

**Կենտրոնական բախշ** (), բախշ (շրջան) Իրանի Խուզեստան նահանգի Աբադանի շահրեստանում։ 2006 թվականի մարդահամարի տվյալներով նրա բնակչությունը կազմում էր 250 116 մարդ՝ 53940 ընտանիքում։ Բախշն ունի երկու քաղաք՝ Աբադան և Չավիբդեհը։ Բախշը ունի երեք գյուղական շրջան (դեհեստան)՝ Բահմանշիր-է Ջոնուբի (Հարավային Բահմանշիր), Բահմանշիր-է Շոմալի (Հյուսիսային Բահմանշիր) և Շալահի։

## Ծանոթագրություններ

Կատեգորիա:Աբադանի շահրեստան
Կատեգորիա:Խուզեստանի նահանգի բախշեր
Արվանդկենար բախշ

**Արվանդկենար բախշ** (), բախշ (շրջան) Իրանի Խուզեստան նահանգի Աբադանի շահրեստանում։ 2006 թվականի մարդահամարի տվյալներով նրա բնակչությունը կազմում էր 25 010 մարդ՝ 4930 ընտանիք։ Բախշն ունի մեկ քաղաք՝ Արվանդկենար։ Բախշը ունի երեք գյուղական շրջան (դեհեստան)՝ Մինուբար, Նասար և Նոաբադ։

## Ծանոթագրություններ

Կատեգորիա:Աբադանի շահրեստան
Կատեգորիա:Խուզեստանի նահանգի բախշեր
PlayStation Store

**PlayStation Store (PS Store)**, Sony ընկերության թվային դիստրբուտի համար նախատեսված ծառայություն ՝ PlayStation 3, PlayStation 4, PlayStation 5, PlayStation Portable և PlayStation Vita խաղային համակարգերի համար։ Խանութում առկա է տարատեսակ վճարովի և անվճար ծառայություններ՝ խաղերի ամբողջական տարբերակներ, խաղերի դեմո տարբերակներ, թեմաներ, ֆիլմեր և այլն։ Խանութ հնարավոր է մտնել XMB-ի միջոցով, PlayStation Network-ի ցանկից PlayStation 3 և PlayStation Portable համակարգերի համար, այն դեպքում երբ համակարգերը միացված են համցանցին։ PSP-ին կարելի հասանելիություն ստանալ նաև PS3-ի հեռակա (Remote Play)-ի միջոցով, կամ համակարգչից Media Go հավելվածով։ 2009 թվականի սեպտեմբերի 24-ին տվյալներով PlayStation Store-ից կատարվել էր ավելի քան 600 միլլիոն ներբեռնում։

PlayStation Store-ում վճարում կատարելու համար կարելի է օգտագործել բանկային քարտեր կամ PlayStation Network-ի քարտ։ PlayStation Store-ի բովանդակությունը թարմացվում է շաբաթը մեկ անգամ՝ թարմացվում են ամբողջական և դեմո խաղերը, խաղերի գովազդները, ֆիլմերը, թեմաները և այլն։

Մինչև 2010 թվականի մայիսը Sony ընկերությունը թարմացնում էր չորեքշաբթի օրերին, սակայն այս օրը փոխարինվեց երեքշաբթիով, ինչը կապված է Microsoft-ի հետ ունեցած դիմակայության հետ։

2011 թվականի հուլիսին հայտնվեց տեղեկություն, որ ընկերությունը պատարտվում է PlayStation Store-ի դիզային փոփոխության։

2012 թվականի հոկտմբերի 17-ի եվրոպական տարբերակի արտաքին տեսքը փոխվեց։ Իսկ ԱՄՆ-ի համար նախատեսված տարբերակի արտաքին տեսքը փոփոխվեց 2012 թվականի հոկտեմբերի 23-ին։ Նոր տարբերակում որոնումը դարձել է ավելի հեշտ, բարելավել է գլխավոր մեյուի տարանջատումը։ Որոնումը սկսել է աջակտել հապավումների բազան, այսինքն որոնելով «M» տառը, այն ցույց է տալիս բոլոր խաղերը, որոնք սկսում են այդ տառով, սակայն եթե ավելցավում է  համակարգը ցույց է տալիս բոլոր խաղերը, որոնք սկսում են «MO»-յով, այդպես այնքան ժամանակ մինչև օգտատերը գտնում է իր ցանկացած խաղը։

2013 թվականի նոյեմբերին PlayStation Store-ում վճարման տարբերաների շարքին ավելացավ նաև PayPal համակարգը։

PlayStation 5-ի համար նախատեսված տարբերակը թողարկվեց 2020 թվականի նոյեմբերի 12-ին համակարգի հետ միասին։

## Ծանոթագրություններ

Կատեգորիա:Առցանց ծառայություններ
Կատեգորիա:Ծրագրային ապահովում այբբենական կարգով
OnePlus 5T

thumb|OnePlus 5T|alt=OnePlus 5T.jpg
**OnePlus 5T**, OnePlus ընկերության կողմից ստեղծված սմարթֆոն, որը ցուցադրվել է 2017 թվականի նոյեմբերի 16-ին։ 2017 թվականի նոյեմբերի 23-ին, ԱՄՆ-ում վաճառքի հանվելուց երկու օր անց ընկերությունը, կատարեց թվիթթերյան հրապարակում հայտնելով սմարթֆոնի սահմանած ռեկորդի մասին։ Ըստ ընկերության կողմից տրամադրված տվյալների, ռեկորդը սահմանվել է վաճառքի հանվելուց 6  ժամվա ընթացքում։

## Տեխնիկական բնութագիր
* Շրջանակի նյութը՝ մետաղ
* Օպերացիոն համակարգը՝ Android 7.1.1 + OxygenOS 4.7.6
* Էկրանը՝  6,01", AMOLED, 2160х1080 կետայնությամբ, ppi 401
* Պրոցեսսորը՝ Qualcomm Snapdragon 835
* Գրաֆիկական միջուկը՝ Adreno 540
* Օպերատիվ հիշողությունը՝ 6/8 Գբ
* Ներքին հիշողությունը՝ 64/128 Գբ
* Հիմնական տեսախցիկը՝ երկու մոդուլ՝ 16 + 20 Մփ, հիբրիդային ավտոֆոկուս, կրկնակի LED լուսարձակ
* Դիմային տեսախցիկ՝ 16 Մփ
* Ցանցը՝ 2G, 3G, 4G
* Միջերեսը՝ Wi-Fi, Bluetooth 5.0, NFC, USB 2.0
* Նավիգացիա՝ GPS, Galileo, BeiDou
* Արգելափակում դեմքի միջոցով, մատնահետքի սկանավոր, մոտիկացման ցուցիչ,
* Մարտկոց՝ 3300 մԱժ
* Չափերը՝ 156 х 75 х 7.3 մմ
* Քաշը՝ 162 գ 
* Գույնը՝ սև, կարմիր, սպիտակ։

## Ծրագրային ապահովում
Սկզբնական տարբերակում Android 7.1.1 Nougat-ի վրա գործում էր նաև OxygenOS 4.7.6 շրջանակ։ Մի շարք թարմացուներից հետո օպերացիոն համակարգը դարձավ Android 9.0 Pie, իսկ շրջանակը OxygenOS 9.0։ Շրջանակի այս տարբերակի տեղադրումից հետո օգտատերերը սկսեցին բողոքել Wi-Fi մոդուլի աշխատանքից։ Ընկերությունը թողարկեց OxygenOS 9.0.2 տարբերակը, որտեղ այս խնդիրը լուծվեց։ 2019 թվականի մայիսին ընկերության կողմից կատարվեց պաշտոնական հայտարարություն, որ մինչև տարվա վերջ OnePlus 5-ը կստանա Android P թարմացում։

Սմարթֆոնում առկա է դեմքի միջոցով արգելափակման ֆունկցիա։ Ի տարբերություն Apple ընկերության կողմից մշակված Face ID-ի, որը ստեղծում է 3D մոդել, այս սմարթֆոնում ստեղծվում է 2D մոդել, որը արգելափակումը հնարավոր է դարձնում անցնել բարձ կետայնությամբ նկարի միջոցով։

## Վաճառք
OnePlus 5T-ն ցուցադրվեց 2017 թվականի նոյեմբերի 16-ին։ 2017 թվականի նոյեմբերի 21-ին սկսվեց սմարթֆոնի վաճառքը։

2018 թվականի մարտին տարածվեց տեղեկություն, որ OnePlus 5T դժվար է գնել ԱՄՆ-ում և Եվրոպայում։ Օգտատերերի խոսքերով նրանք ստացել են նամակ, որ ապրանքը բացակայում է պահեստում։

Սմարթֆոնի կոմպլետում նվեր տրամադրվում է սիլիկոնե պատյան։

## Ծանոթագրություններ

Կատեգորիա:Բջջային հեռախոսներ
Կատեգորիա:Սմարթֆոններ
Մոկս (այլ կիրառումներ)

**Մոկս** տեղանունը կարող է վերաբերել՝
* Մոկսի գավառակ Արևմտյան Հայաստանում, Վանի վիլայեթի Վանի գավառում։
* Մոկս -  գյուղաքաղաք և շրջան Թուրքիայի Վանի մարզում, պատմական Մեծ Հայքի Մոկք աշխարհի Մոկք Առանձնակ գավառում։
* Մոկս - գյուղ Արևելյան Հայաստանում, Կարսի մարզի Կարսի գավառում։
Քո որդին

**«Քո որդին»** (), 1978 թվականի խորհրդային գեղարվեստական ֆիլմ, որը նկարահանել է ռեժիսոր Գունար Պիեսիսը Անդրեյ Դրիպեի սցենարով Ռիգայի կինոստուդիայում։ Համամիութենական պրեմիերան տեղի է ունեցել 1979 թվականի օգոստոսին։

## Սյուժե
Պոլիտեխնիկական ինստիտուտի ճարտարապետական ֆակուլտետի բարեհաջող և փառասեր ուսանող Վալդիս Կրաստսի համար եկել է դժվարին փորձությունների ժամանակը։ Աղջիկը, որի հետ նա պատրաստվում էր բաժանվել, սպասում է երեխայի և չի ցանկանում ընդհատել հղիությունը։

Մայրը սիրահարվել է և, չնայած որդու բոլոր փաստարկներին, պատրաստ է կրկին ամուսնանալ։ Նրա ընտրյալը՝ տաղանդավոր հիդրակառավարիչ-ինժեները, Ռիգայի ինստիտուտի ղեկավարության հետ պայմանավորվել է սիբիրյան խոշոր հիդրոէլեկտրակայանի կառուցման համար մի խումբ ուսանողների (այդ թվում նաև Վալդիսի) գործուղման մասին, որտեղ Վադիմ Նիկոլաևիչը ղեկավարում է պատասխանատու տեղամաս։

Այնտեղ՝ մեծ ու գեղեցիկ հյուսիսային գետի ափին, Վալդիսը իր համար դժվար որոշում է կայացնում՝ չխանգարել իր մոր երջանկությանը։ Նա նաև հասկանում է, որ իր ծնված որդին չպետք է մեծանա առանց հոր։

## Դերերում
* Այգարս Կրուպինս – *Վալդիս
* Աիդա Զառա – *Գունա
* Վիյա Արտմանե – *Էլզա Վիտրուպե
* Իգոր Լեդոգորով – *Վադիմ Կորոլյով
* Անտրա Լիեդսկալնինյա – *Հերդա
* [[Անդրեյս Ժագարս]] – *ուսանող
* Կարլիս Սեբրիս – *նկարիչ-հոբելյար
* Ուլդիս Դումպիս – *Պուրվինշ
* Օլգերտ Կրոդերս – *քննադատ
* Հարի Սպանովսկիս – *Ժանիս
* Վ. Լիեպինլաուսկիս – *Կարլիս
* Ռոմուալդս Անցանս – *հյուրերից մեկը
* Վերա Սինգաևսկայա – ''էպիզոդ

## Նկարահանող խումբ
* Սցենարի հեղինակ՝ Անդրեյ Դրիպե, Գունար Պիեսիսի մասնակցությամբ
* Բեմադրող ռեժիսոր՝ Գունար Պիեսիս
* Բեմադրող օպերատոր՝ Մարտինշ Կլեյնս
* Կոմպոզիտոր՝ Իմանց Կալնինշ
* Բեմադրող նկարիչ՝ Ուլդիս Պաուզերս
* Հնչյունային օպերատոր՝ Գլեբ Կորոտեև
* Խմբագիր՝ Տ. Մարգևիչ
* Տնօրեն՝ Գունարս Սոպս

## Մրցանակներ
* 1979 — Աշխաբադի 12-րդ համամիութենական կինոփառատոնի մանկապատանեկան գեղարվեստական ֆիլմերի բաժնի ժյուրիի դիպլոմ «Քո որդին» ֆիլմին։

## Ծանոթագրություններ

Կատեգորիա:Խորհրդային ֆիլմեր
Կատեգորիա:Ռիգայի կինոստուդիայի ֆիլմեր
Կատեգորիա:1978 ֆիլմեր
Կատեգորիա:Խորհրդային մելոդրամա ֆիլմեր
Ոսպնյակաձև գալակտիկա

[thumb|292x350px|[Իլիկ գալակտիկա (NGC 5866), ոսպնյակաձև գալակտիկա Վիշապ համաստեղությունում։]]
**Ոսպնյակաձև գալակտիկա**, Հաբլի դասակարգման մեջ էլիպսաձև և պարուրաձև գալակտիկաների միջանկյալ տեսակն է։ Ոսպնյակձև գալակտիկաները սկավառակային գալակտիկաներ են (ինչպես, օրինակ, պարուրաձև գալակտիկաները), որոնք ծախսել կամ կորցրել են իրենց միջաստղային գազը, և, հետևաբար, դրանցում աստղերի ձևավորման հաճախականությունը նվազում է։ Նրանք դեռ կարող են զգալի քանակությամբ փոշի պահել իրենց սկավառակներում։ Արդյունքում նրանք հիմնականում կազմված են հին աստղերից։ Այն դեպքերում, երբ գալակտիկան ուղղված է դեպի դիտորդը, հաճախ դժվար է հստակ տարբերակել ոսպնյակաձև և էլիպսաձև գալակտիկաները՝ ոսպնյակաձև գալակտիկայի պարուրաձև թևերի անարտահայտելիության պատճառով։ Համաձայն Հաբլի դասակարգման՝ ոսպնյակաձև գալակտիկաները պատկանում են **S0** դասին։

## Ձևաբանություն և կառուցվածք
[альт=|ձախից|մինի|250x250px|[NGC 1460, ոսպնյակաձև գալակտիկա՝ ընդգծված բարով:]]
альт=|մինի|293x293px|Առանցքների և առանցքների հարաբերակցության որոշակի հարաբերակցությամբ երկու տիպի գալակտիկաների հարաբերակցության գրաֆիկ:
Ոսպնյակաձև գալակտիկաներում արտահայտված են և՛ սկավառակի բաղադրիչը, և՛ ուռուցիկությունը։ Պարուրաձև գալակտիկաների համեմատ՝ ոսպնյակաձև գալակտիկաներում ուռուցիկությունն ավելի արտահայտված է, և, ընդհակառակը, թևեր չկան, բայց կարող է լինել ձողիկ։

Ուռուցիիկության ծանրության չափը կարելի է գնահատել որպես գալակտիկայի տեսանելի սկավառակի հիմնական և փոքր առանցքների հարաբերակցություն։ Այս պարամետրի համար, 0,25-ից մինչև 0,85 միջակայքում, ոսպնյակաձև գալակտիկաների տարածվածությունը մեծանում է, մինչդեռ պարուրաձև գալակտիկաների համար այն մնում է անփոփոխ։ Չնայած այն հանգամանքին, որ այս պարամետրը միշտ չէ, որ կապված է գալակտիկայի իրական ձևի հետ (օրինակ, եթե գալակտիկան դիտվել է տափակ կողմով, ապա հարաբերակցությունը ամեն դեպքում մոտ կլինի 1-ին), ընդհանուր միտումը տեսանելի է։

## Տես նաև
* Հաբլի հաջորդականություն
* Պարուրաձև գալակտիկա

## Ծանոթագրություններ

## Արտաքին հղումներ
* Каталог Мессье на SEDS: Линзообразные галактики

Կատեգորիա:Գալակտիկաների մորֆոլոգիական տիպեր
Կատեգորիա:Ոսպնյակաձև գալակտիկաներ
Մոկս (գյուղաքաղաք)

**Մոկս** (, ), գյուղաքաղաք և շրջան Թուրքիայի Վանի մարզում, պատմական Մեծ Հայքի Մոկք աշխարհի Մոկք Առանձնակ գավառում։ Օսմանյան շրջանում մաս էր կազմում Վանի վիլայեթի Վանի գավառի Մոկսի գավառակի։ Այժմ կրում է **Բահչեսարայ** () անվանումը։ Գտնվում է Վան քաղաքից մոտ 60 կիլոմետր հարավ-արևմուտք, Մոկս գետի ափին, լեռան ստորոտում։

## Անվանում
Մոկս անունը Մոկք անվան գրաբարյան հայցական/ներգոյական ձևն է։ Մոկք տեղանվան ծագումն անհայտ է։ Երբեմն կապվում է հնագույն աղբյուրներում հիշատակված մոսկ, մուշկ ցեղանվան հետ, երբեմն էլ՝ մոգ բառի հետ։ Թուրքիայի Հանրապետության օրոք բնակավայրը վերանվանվել է Բահչեսարայ, որը կազմված է պարսկերեն «բաղչե» (պարտեզ) և «սարայ» (բնակարան, ապարանք) բառերից։

## Պատմություն
Մոկսը տարբեր աղբյուրներում հիշատակվում է որպես ավան, գյուղաքաղաք, բերդաքաղաք և քաղաքավան։ Հին ժամանակներում կոչվել է Մոկք և եղել է Մոկք Առանձնակ գավառի կենտրոնը, ինչպես նաև Մոկաց նախարարների ոստանը։ 9-11-րդ դարերում եղել է Վասպուրականի թագավորության տիրապետության տակ, այնուհետև անցել է, հաջորդաբար, Բյուզանդիային, սելջուկներին, մոնղոլներին և թուրքմենական ցեղերին։ Մոկսում դարեր շարունակ պահպանվել են հայկական մանր իշխանություններ։ Մոկսն առավել մարդաշատ և ծաղկուն է եղել միջնադարում, քան հետագա ժամանակներում։ 16-րդ դարում Մոկք աշխարհը նվաճվեց օսմանյան թուրքերի կողմից և մտցվեց Վանի էյալեթի մեջ իբրև առանձին գավառ, որի կենտրոնն էր Մոկս գյուղաքաղաքը։ Հետագայում ստեղծվել է Մոկսի կամ Մոկուսի գավառակը՝ Վանի վիլայեթի Վանի գավառի կազմում։ Մոկսի գավառակի կենտրոնը Մոկս գյուղաքաղաքն էր։ Միջին դարերում Մոկսը եղել է բացառապես հայաբնակ, իսկ ավելի ուշ այստեղ հաստատվել են քրդեր։ 19-րդ դարում Մոկսը եղել է կիսանկախ քրդական ամիրայության կենտրոն։ 1846 թվականին ամիրայությունը ոչնչացրել են Օսմանյան կայսրության զորքերը։

20-րդ դարի սկզբներին ուներ շուրջ 2000 բնակիչ, որի ճնշող մասը հայեր էին։ Ուներ հինգ թաղեր՝ Աբրահամենց, Անճղոց, Դաշտ, Մատկունց և Քաղաքի թաղ։ Հայաբնակ էին բոլոր թաղերը, բացի Մատկունցից։ Բնակիչները զբաղվում էին ջուլհակությամբ, ներկարարությամբ, մեղվապահությամբ, գզրարությամբ, անասնապահությամբ և պտղաբուծությամբ։ Հինգ թաղերից յուրաքանչյուրն ուներ իր եկեղեցին, որոնցից կանգուն էին մնացել Անճղոնց Սուրբ Աստվածածինը (13-րդ դարի, վերանորոգված 1676 թվականին) և Սուրբ Հովհաննեսը։ Դաշտ թաղի Սուրբ Հակոբ եկեղեցին ուշ միջնադարում եղել է նշանավոր գրչօջախ։ Մոկսի մոտակայքում են գտնվում նաև Մոկաց Սուրբ Գևորգ, Սուրբ Ամենափրկիչ և Մոկաց Սուրբ խաչ վանքերը, որոնցից վերջին երկուսը եղել են գրչության նշանավոր կենտրոններ։ Սուրբ Ամենափրկիչ վանքի մոտ իբր թաղված է ոմն Գասպար մոգ, որից և գուցե առաջացած լինի տեղանվան Մոգս տարբերակը։ Մոկսի մոտ, բարձր լեռան գագաթին տեսանելի են հին բերդի ավերակներ։ Հնարավոր է, որ հենց այս բերդն է եղել Մոկաց իշխանների ոստանը։ Մոկսի հարավային կողմում կար մի Արծվաքար կոչվող քարաժայռ, որտեղ իբր բնակվում են երկնային էակներ։

Մոկսի հայ բնակչությունը տեղահանվել ու կոտորվել է Հայոց ցեղասպանության ժամանակ։

## Աղբյուրներ
* Հակոբյան Թ․ Խ․, «Պատմական Հայաստանի քաղաքները», խմբ․ Դիլոյան Վ․ Ա․, Երևան, «Հայաստան», 1987, էջ 194-196 — 256 էջ։
* 
* ։

Կատեգորիա:Թուրքիայի փոքր քաղաքներ
Կատեգորիա:Թուրքիայի քրդաբնակ բնակավայրեր
Կատեգորիա:Վանի մարզի շրջաններ
Գալինա Արտեմևա

**Գալինա Մարկովնա Արտեմևա** (, ), ռուս գրող, հոգեբանական վեպերի հեղինակ, բանասեր, բանասիրական գիտությունների թեկնածու։

## Կենսագրություն
Գալինա Մարկովնա Արտեմևան ծնվել է Պենզայի շրջանի Կամենկա գյուղում, 2,5 տարեկանից նրան մեծացրել է մորաքույրը Մոսկվայում։ Նա ստացել է գերազանց կրթություն և պաշտպանել ատենախոսությունը իմաստաբանության ոլորտում։ Տիրապետում է գերմաներեն, անգլերեն, իտալերեն և չեխերեն լեզուներին։ Եղել է բառարանագետ, Ռուսաստանի գիտությունների ակադեմիայի ակադեմիկոս Դ. Շմելևի, ինչպես նաև փիլիսոփա Ալեքսեյ Լոսովի աշակերտուհին։

2006-2008 թվականներին եղել է Elle ամսագրի սյունակագիրը։ 2010 թվականից մինչ օրս Գալինա Արտեմևան համագործակցում է «Eksmo» հրատարակչության հետ, որտեղ լույս է տեսնում նրա հեղինակային «Հոգու լաբիրինթոսները» շարքը։ Մինչ օրս մատենաշարով հրատարակվել է ութ գիրք, այդ թվում՝ վեպեր և պատմվածքների ժողովածուներ։ Պիկնիկ հավաքածուի պատմվածքները ճապոներեն թարգմանվել են 2011 թվականի փետրվարին։ Ունի մենագրություններ «Բազմիմաստության տեսակները ժամանակակից ռուսաց լեզվում» և «Բառի բազմիմաստությունը լեզվում և խոսքում» թեմաներով։ «Գիշեր» բառի պատմությունը Օսիպ Մանդելշտամի տեքստերում, որը նվիրված է լեզվի և խոսքի բառի բազմիմաստությանը։ Գործունեության առանձին ոլորտ է հաջողության հոգեբանությունը, ինչպես նաև գենդերային հոգեբանությունը և նեյրո-լեզվական ծրագրավորումը։

Հայտնի լրագրող, խորհրդարանական թղթակից, կենսաբան Լև Մոսկովկինը հիացել է Գալինա Արտեմևայի աշխատանքով իր բլոգում։

Ապրում է Բեռլինում և Լյուցեռնում։

## Ընտանիք
* Առաջին ամուսինը՝ Արտյոմ Արտեմև, ռազմական բժիշկ
** Ավագ որդին Զախար Արտեմևն է (ծնվել է 1978 թ. մարտի 21-ին), լրագրող և գրող, աշխատել է «Ռոսիյսկայա գազետա»-յում.
** Կրտսեր որդին Պավել Արտեմիևն է (ծնվել է 1983 թվականի փետրվարի 28-ին), «Roots» խմբի նախկին անդամ, երգիչ և երաժիշտ
* երկրորդ ամուսինը (1997 թվականից) դաշնակահար Կոնստանտին Լիֆշիցն է (ծնված 1976 թ.)։

## Մատենագրություն
* Խաղաղության քնքուշ փոշի 1998 («Ռուսական բակ» հրատարակչություն)
* Ելք 1999 թ. (հրատարակչություն «կիրակի»)
* Տիեզերքի ժապավեն, պոեզիա` 1999 («Մաքս-պրես» հրատարակչություն)
* Պիկնին, պատմվածքներ` 2004 (Բայ հրատարակչություն) - ISBN 5-87532-062-1

Սերիա «Հոգու լաբիրինթոսներ. Գալինա Արտեմևայի վեպեր («Эксмо» հրատարակչություն)

* Նոր տուն՝ յասամանագույն փեղկերով՝ 2010 թ.
* Ով գիշերը խոտ է հնձում՝ 2010 թ.
* Նա, ով գծում է գիծը՝ 2010 թ. - ISBN 978-5-699-45146-3
* Եվ ես հարյուրերորդ անգամ կբարձրանամ՝ 2011 թ. -  ISBN 978-5-699-46414-2
* Անառակ դուստր՝ 2011 թ. - ISBN 978-5-699-48100-2
* Երեք փեսացուների հարսնացուն՝ 2011 թ. - ISBN 978-5-699-54140-9
* Դժբախտ սեր չկա՝ 2011 թ.

## Ծանոթագրություններ

## Արտաքին հղումներ

Կատեգորիա:Բանասիրական գիտությունների թեկնածուներ
Կատեգորիա:Գերմանացի կին գրողներ
Կատեգորիա:Ռուս բանասերներ
Կատեգորիա:Ռուս լեզվաբաններ
Լարս Ֆոգտ

**Լարս Ֆոգտ** , գերմանացի դաշնակահար, դիրիժոր և ակադեմիական ուսուցիչ;

## Կենսագրություն
Ֆոգտը ծնվել է Դյուրենում, 1970 թվականի սեպտեմբերի 8-ին։ Դաշնամուրի դասերի է հաճախել վեց տարեկանից։

Լարս Ֆոգտն ավելի հայտնի է դարձել Լիդսի դաշնամուրային միջազգային մրցույթում երկրորդ մրցանակը ստանալուց հետո՝ 1990 թվականին։ Նա իր դեբյուտը կատարել է Քարնեգի հոլում՝ Նյու Յորքի ֆիլհարմոնիկում, Լորին Մաազելի ղեկավարությամբ։ Նրա առաջին մեծ ձայնագրությունները եղել են Բիրմինգհեմ քաղաքի սիմֆոնիկ նվագախմբի հետ՝ 1992 թվականին, Շումանի Դաշնամուրի կոնցերտը և Գրիգի Դաշնամուրի կոնցերտը՝ դիրիժոր Սայմոն Ռատլ։

Լարս Ֆոգտը Գերմանիայում իրականացրել է մանկավարժական գործունեություն։

Ֆոգտն առաջին անգամ ամուսնացել է ռուս կոմպոզիտոր Տատյանա Կոմարովայի հետ, ամուսնալուծությունից հետո ապրել է իր երկրորդ կնոջ՝ ջութակահարուհի Աննա Ռեզնյակի և երեք երեխաների հետ։

2021 թվականի փետրվարին Ֆոգտի մոտ ախտորոշվել է կոկորդի և լյարդի քաղցկեղ։ Այդ վիճակում, բուժումներ ընդունելուց նա շարունակել է նվագել և ձայնագրվել։

Ֆոգտը մահացավ Էռլանգեն քաղաքի կլինիկայում, 2022 թվականի սեպտեմբերի 5-ին։

## Ծանոթագրություններ

## Արտաքին հղումներ
* 
* 
* Lars Vogt (management) Askonas Holt
* "Facing the music": Lars Vogt (interview) *[[The Guardian]]*, 13 July 2015

Կատեգորիա:Գերմանացի դաշնակահարներ
Կատեգորիա:Գերմանացի դասական երաժիշտներ
Կատեգորիա:Գերմանացի դիրիժորներ
Կատեգորիա:Գերմանացի ուսուցիչներ
Կատեգորիա:Երաժիշտներ այբբենական կարգով
Կատեգորիա:Քաղցկեղից մահացածներ
Ռոբերտ ՄակՔի

**Ռոբերտ ՄակՔի** (, ), ամերիկացի սցենարիստ, կինոսցենարներ գրելու արվեստի տեսաբան։ Հայտնիություն է ձեռք բերել «Story» գիրքը գրելուց հետո, որը հոլիվուդյան շատ սցենարիստների ուղեցույցն է։

ՄակՔին հանդիսանում է սցենարական արվեստի ամենահայտնի ուսուցիչներից մեկը։ Հայտնի գրողներ և դերասաններ, ինչպիսիք են՝ Ջեֆրի Ռաշը, Պոլ Հագիսը, Ակիվա Գոլդսմանը, Ջոան Ռիվրզը,Դեյվիդ Բոուին, Քըրք Դուգլասը, Ջոն Քլիզը և շատ շատերը մասնակցել են նրա սեմինարներին։

## Կենսագրություն
### Վաղ կյանք և կարիերայի սկիզբ
Ծնվել է 1941 թվականի հունվարի 30-ին։ Իր թատերական կարիերան սկսել է 9 տարեկանից՝ «Martin the Shoemaker» թատրոնում գլխավոր դերեր կատարելով։ Ծննդավայրում անցկացվող թատերական ներկայացումներում հիմնականում պատանիների դերեր էր կերտում։ Ավարտել է Միչիգանի համալսարանի անգլիական գրականության ֆակուլտետը՝ բակալավրի կոչումով։ Ուսանելու տարիներին ավելի քան երեսուն ներկայացումների ռեժիսոր է եղել։

### «Story» սեմինարների մեկնարկ
1983 թվականին ՄակՔին ընդունվել է Հարավային Կալիֆոռնիայի համալսարանի կինոյի և հեռուստատեսության ֆակուլտետ, որտեղ սկսել է առաջարկել իր հայտնի սեմինարը՝ «Story»-ն։ Մեկ տարի անց ակտիվորեն սկսվեց տարածվել դասընթացի ծրագիրը, որը մեծ աղմուկ բարձրացրեց ողջ աշխարհում։

1984 թվականից աշխարհի տարբեր երկրներից ավելի քան 50,000 ուսանողներ են մասնակցել նրա սեմինարներին։

## Ծանոթագրություններ

Կատեգորիա:Ամերիկացի գրողներ
Կատեգորիա:Ամերիկացի դրամատուրգներ
Կատեգորիա:Ամերիկացի կինոգործիչներ
Կատեգորիա:Ամերիկացի կինոսցենարիստներ
Կատեգորիա:Ամերիկացի մանկավարժներ
Կատեգորիա:Ամերիկացի ռեժիսորներ
Կատեգորիա:Ամերիկացի սցենարիստներ
Կատեգորիա:Ամերիկացի քննադատներ
Կատեգորիա:Միչիգանի համալսարանի շրջանավարտներ
Կատեգորիա:Տեսաբաններ
OxygenOS

**OxygenOS** (), օպերացիոն համակարգ մշակված Android-ի հիման վրա, նախատեսված է սմարթֆոնների և պլանշետների համար, որոնք ունեն բաց ներքին կոդ։ Մշակված է սմարթֆոնների արտադրությամբ զբաղվող, չինական OnePlus ընկերության կողմից, բացառապես իր իսկ արտադրած սարքերի համար։ Գոյություն ունի նաև օպերացիոն համակարգի տարբերակ, որը նախատեսված է չինական ներքին շուկայի համար և կրում է HydrogenOS անունը ()։

## Պատմություն
2014 թվականին OnePlus ընկերությունը հայտարարություն տարածեց, որ մշակում է օպերացիոն համակարգ առանց bloatware և նեղ կարգավորումների հնարավորությամբ։ Ինչպես նաև սկսվեց մրցույթ, որի ընթացքում պետք էր առաջարկել անվանում նոր օպերացիոն համակարգի համար։  Արդյունքում ընտրվեց OxygenOS տարբերակը, իսկ տարբերակի հեղինակը՝ @midfire, հրավիրվեց ընկերության գլխավոր գրասենյակ, որը տեղակայված է Շենժենում։

2017 թվականին տեղեկատվական անվտագության մասնագետ՝ Քրիսթափոր Մուռը հայտնեց, որ օպերացիոն համակարգը հավաքում է օգտատերերի տվյալներ և ուղարկում OnePlus-ի սերվերներ։ Ինչին ի պատասխան, ընկերության հիմնադիր Կառլ Պեյը հայտնեց, որ տվյալները երրորդ անձի չեն փոխանցվել, և, որ այդ տվյալները օգտագործվել են միայն հետվաճառքային վիճակագրություն կազմելու համար։

## Ծանոթագրություններ

Կատեգորիա:Օպերացիոն համակարգեր
Կատեգորիա:Օպերացիոն համակարգեր բջջային հեռախոսների համար
Կույր երաժիշտը

**«Կույր երաժիշտը»** (), 1960 թվականի խորհրդային գեղարվեստական ֆիլմ, որը նկարահանել են ռեժիսորներ Տատյանա Լոկաշևիչն ու Գլեբ Կոմարովսկին «Մոսֆիլմ» կինոստուդիայում։ Վլադիմիր Կորոլենկոյի համանուն վիպակի էկրանավորումն է։

## Սյուժե
Պոպելսկիների հարուստ ազնվական ընտանիքի միակ որդին՝ Պետրիկը, ի ծնե կույր է։ Նրա մայրը՝ Աննա Միխայլովնան, անսահման սիրելով և խղճալով տղային, դաստիարակում է նրան որպես հազվագյուտ փխրուն ծաղիկ։ Եվ միայն հորեղբայրը՝ Մաքսիմը, որը պատանեկության տարիներին կռվել է Գարիբալդիի դրոշի ներքո, փորձում է տղային սովորեցնել ինքնուրույնության։ Տղան սկսում է զգալ աշխարհը, և մի օր նրա մատները գտնում են դաշնամուրի ստեղները։ Բայց դեռ չիմանալով իր տաղանդի գինը, նա գնում է թափառաշրջիկների մոտ՝ «որոնել ճշմարտությունը»։ Եվ հիմա միայն սերը կարող է հաշտեցնել նրան տեսունակների աշխարհի հետ։

## Դերերում
* Բորիս Լիվանով – *Մաքսիմ Յացենկո
* [[Վասիլի Լիվանով]] – *Պյոտր
* Սերյոժա Շեստոպալով – *Պետյան մանուկ հասակում
* Մարիաննա Ստրիժենովա – *Աննա Միխայլովնա
* Լարիսա Կուրդյումովա (Ադրիանովնա) – *Էվելինա
* Մարինա Կուրակովա – *Էվելինան մանուկ հասակում
* Յուրի Պուզիրյով – *Իոխիմ
* Ալեքսեյ Գրիբով – *Ֆեոդոր Կանդիբա
* Սերգեյ Բլիննիկով – *Ստավրուչենկո
* Վիկտոր Մուրգանով – *Իլյա
* Վադիմ Գրաչով – *Անդրեյ
* Նիկիտա Կոնդրատև – *Կուզին*
* Ալեքսանդր Սմիռնով – *Պոպելսկի
* Նիկոլայ Կոզինին – *ժամհար*

## Նկարահանող խումբ
* Սցենարի հեղինակ՝ Իոսիֆ Մանևիչ
* Բեմադրող ռեժիսոր՝ Տատյանա Լուկաշևիչ
* Օպերատոր՝ Վիկտոր Մասևիչ
* Նկարիչ՝ Բորիս Ցարյով
* Կոմպոզիտոր՝ Յուրի Լևիտին

## Վարկանիշ
«Կույր երաժիշտը» ֆիլմը խորհրդային կինովարձույթի ընդհանուր վարկանիշում զբաղեցնում է 814-րդ տեղը՝ 21,9 մլն հանդիսատեսով։

## Ծանոթագրություններ

## Արտաքին հղումներ
* 

Կատեգորիա:1960 ֆիլմեր
Կատեգորիա:1960-ականների ռուսերեն ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային դրամա ֆիլմեր
Կատեգորիա:Խորհրդային ֆիլմեր
Կատեգորիա:1960 դրամա ֆիլմեր
Կատեգորիա:1960-ականների խորհրդային ֆիլմեր
Թյուբինգեն

**Թյուբինգեն** (, , Swabian: *Dibenga*), քաղաք Գերմանիայում՝ Բադեն-Վյուրտեմբերգ երկրամասի կենտրոնական հատվածում, այդ երկրամասի մայրաքաղաքից՝ Շտուտգարտից մոտավորապես 30 կիլոմետր դեպի հարավ, Նեկարի և նրա վտակ Ամմերի զույգ ափերին։ Նույնանուն շրջանի վարչական կենտրոնն է։ Համարվում է Գերմանիայի հնագույն համալսարանական քաղաքներից մեկը. այնտեղ գործող Էբերհարդի և Կառլի անվան համալսարանը հիմնադրվել է 1477 թվականին։ Ուսանողները կազմում են բնակավայրի շուրջ 90.000 բնակչության մեկ երրորդ մասը։ Հենց միայն համալսարանում սովորողների թիվը 2019 թվականին եղել է 27.665: Ուսանողների մեծ թիվը նպաստել է, որ Թյուբինգենը համարվի Գերմանիայի ամենաերիտասարդ քաղաքը. 2015 թվականի դեկտեմբերի տվյալներով այստեղ բնակչության միջին տարիքը կազմել է 39,1 տարի։ Քաղաքը համբավվել է նաև որպես շրջակա միջավայրի համար պայքարի և վեգանության կենտրոններից մեկը։

## Կլիմա

## Քույր քաղաքներ
Թյուբինգենը բարեկամական սերտ կապեր է հաստատել հետևյալ քաղաքների հետ

*, Մոնտե (1959)
*, Էքս ան Պրովանս (1960)
*, Քինգերսհայմ (1963)
*, Էնն Արբոր (1965)
*, Դարհեմ (1969)
*, Էգլ (1973)
*, Կիլխբերգ (1981)
*, Պերուջա (1984)
*, Պետրոզավոդսկ (1989)
*, Վիլլա Էլ Սալվադոր (2006)
*, Մոշի (2014)

Միջազգային գործընկերության ասպարեզում աչքի ընկնելու համար Թյուբինգենը 1965 թվականին արժանացել է Եվրոպայի խորհրդի մրցանակին՝Europe Prize-ի

## Պատկերասրահ

Tuebingen um 1900.jpg|Քաղաքի կենտրոնի տեսքը 1900 թվականին
TuebingenMarktplatz1.jpg|Շուկայի հրապարակը՝ *Marktplatz*-ը
TÜ-Markt-5.jpg|Խանութների շարք *Marktplatz*-ում


## Տես նաև
Թյուբինգենի համալսարան

## Ծանոթագրություններ

## Արտաքին հղումներ

* 
*Eberhard Karls University 

Կատեգորիա:Գերմանիայի բնակավայրեր
Կատեգորիա:Գերմանիայի քաղաքներ
Կատեգորիա:Համալսարանական քաղաքներ
Դեյվիդ Բոուիի գեղարվեստական հավաքածու

Ռոք երաժիշտ **[[Դեյվիդ Բոուի]]ն** ունեցել է **արվեստի ստեղծագործությունների մասնավոր մեծ հավաքածու**, որում ընդգրկված էին նկարներ, քանդակներ և կահույք։ Նա սկսել է արվեստի ստեղծագործություններ հավաքել 1970-ական թվականների կեսերին և շարունակել է դրանով զբաղվել մինչև կյանքի վերջը։ Հավաքածուում ներառված են եղել նաև իր իսկ ստեղծած կտավները։ 1990 թվականի վերջին Բոուիի ստեղծած նկարներից մեկը աճուրդում վաճառվել է 500 դոլլարով։

## Բոուին որպես արվեստի ստեղծագործությունների հավաքորդ և արվեստի կողմնակից
Կենսագիրների խոսքերով՝ Բոուին սկսել է գնահատել արվեստը և հավաքել դրա ստեղծագործությունները 1970-ական թվականների կեսերին, երբ տեղափոխվել է Բեռլին, որպեսզի ազատվի կոկաինի կախվածությունից։ Նկարիչ և գրող Մեթյու Քոլինգսը երաժշտի հավաքածուն բնութագրել է որպես «բոհեմային, ռոմանտիկ, արտահայտիչ, զգացմունքային արվեստ»։ Արվեստի խորհրդատուները Բոուիին նկարագրել են որպես «իսկական հավաքորդ։ Նրա ձեռքբերումները առևտրային մղում չունեին. նրան հետաքրքիր էր արվեստը, ոչ թե շահույթը։ Դա խոր անձնական, էկլետիկ հավաքածու էր, որն ատացոլում էր նրա բրիտանական արմատները և նրա իրական կիրքն արվեստի հանդեպ»։ Բոուիի ժամանակակից աֆրիկյան արվեստի հավաքածուն անվանել են «[թեմայի] հասկացվածությունը [ցուցադրող], որը դուրս է գալիս մայրցամաքի էկզոտիկայի և արվեստի «այլության» հաճախակի հետապնդման շրջանակից»։ 1995 թվականին Բոուին ցուցադրության է դրել հարավաֆրիկյան արվեստի հավաքածուն, նույնիսկ *Modern Painters* ամսագրում հոդված է գրել Յոհանեսբուրգի բիենալեի մասին։ 1998 թվականին դարձել է այդ հանդեսի խմբագրության անդամ, մասնակցել է Նեթ Թեյթի մասին գեղարվեստական միստիֆիկացիային։ Երաժիշտը հաճախ է հիշատակվել *ARTnews*-ի վարկածով «200 լավագույն հավաքորդների» ցանկում։

## Ծանոթագրություններ

Կատեգորիա:Գեղարվեստական հավաքածուներ
Կատեգորիա:Դեյվիդ Բոուի
Ֆեոկտիստ Բերեզովսկի

**Ֆեոկտիստ Բերեզովսկի** (, ), ռուս խորհրդային արձակագիր, հեղափոխական, կուսակցապետ։ 1904 թվականից դարձել է Ռուսաստանի սոցիալ-դեմոկրատական աշխատանքային կուսակցության անդամ։

## Կենսագրություն
Հայրը՝ զինվոր, զոհվել է Ռուս-թուրքական պատերազմում։ Ֆեոկտիստ Բերեզովսկին գործարանի բանվոր էր, աշխատել է տպարանում, ղեկավարում էր եկեղեցու երգչախումբը։ 1904 թվականից՝ Սոցիալ-դեմոկրատական կուսակցության անդամ։ 1905 թվականին եղել է Զիմինսկու գործադուլային կոմիտեի նախագահ։ 1918 թվականին՝ ընդհատակյա աշխատող կուսակցական Սիբիրում։ 1922 թվականին մասնակցել է «Սիբիրյան կրակներ» ամսագրի հիմնադրմանը։

1924 թվականին տեղափոխվել է Մոսկվա և այդ ժամանակվանից զբաղվել միայն գրական աշխատանքով։ 1927 թվականին մասնակցել է «Կայծ» ամսագրում տպագրված «Մեծ հրդեհներ» կոլեկտիվ վեպին։

1934 թվականից ԽՍՀՄ գրողների միության վերստուգիչ հանձնաժողովի մշտական նախագահն էր։ 1930-ականների սկզբից նա գրեթե չի գրել։

Մահացել է 1952 թվականին և թաղվել է Մոսկվայի Վվեդենսկի գերեզմանատանը։

2012 թվականի օգոստոսին Օմսկի Մարտինով բուլվարում տեղադրվեց Ֆեոկտիստ Բերեզովսկու հուշաքարը։

## Մրցանակներ
* Աշխատանքային կարմիր դրոշի շքանշան

## Գրականություն
* Կոմունա «Կարմիր Հոկտեմբեր». Էսսե, Ինչպես են սիբիրցի գյուղացիները վերակառուցում իրենց տնտեսությունն ու կյանքը, 1924 թ.
* Մայրիկ։ Երեկվա պատմությունը։ 1925 թ.
* Խրամատում (պատմվածք), Պետություն։ հրատարակչություն, 1925 թ.
* Տայգայի հրմշտոցներ. Էսսեներ 1905 թվականի հեղափոխական պայքարի մասին, 1926
* Վարնաճի երկիր (պատմվածքներ), «Կայծ», 1926 թ
* Բարբարա. Պատմություն, հրատարակչություն, 1926
* Մանկական արահետներ, 1928։
* Հավաքած աշխատանքներ. 3 հատորով, Մոսկվա; Լենինգրադ, 1928 թ
* Մի մայր, Բեռլին։ Միջազգային բանվորական հրատարակչություն, 1931 թ.
* Կարմիր հող, Պատմություններ, 1933 թ.

## Ծանոթագրություններ

## Աղբյուրներ
* *Куклина Е. А.* Феоктист Алексеевич Березовский : [Послесловие] // *Березовский Ф. А.* Бабьи тропы: Роман, рассказы, очерки. — Иркутск: Восточно-Сибирское кн. изд-во, 1986. — С. 603—615. — (Литературные памятники Сибири).
* *Русакова А. Ф.* Березовский // Краткая литературная энциклопедия / Гл. ред. Сурков, Алексей Александрович|А. А. Сурков. — М.: Сов. энцикл., 1962. — Т. 1: Аарне — Гаврилов. — Стб. 558—559.

## Արտաքին հղումներ
* Ֆեոկտիստ Բերեզովսկի. Ժամանակակից գրական բարքերի պատմության մասին (Նամակ խմբագրին)
* Սիբիրցի գրող Ֆեոկտիստ Բերեզովսկի

Կատեգորիա:Ռուս գրողներ
Կատեգորիա:Ռուս արձակագիրներ
Կատեգորիա:Ռուս հեղափոխականներ
PyCharm

**PyCharm**, ծրագրային ապահովում նախատեսված Python ծրագրավորման լեզվով մշակումների իրականացնելու համար։ Ծրագիրը իր մեջ ներառում է կոդի անալիզի․ գրաֆիկական վրիպազերծից,  յունիթ-թեսթի թողարկիչ և Django-ի վեբ-մշակում։ **PyCharm**-ը մշակվել և թողարկվել է JetBrains ընկերության կողմից IntelliJ IDEA-ի հիման վրա։

PyCharm-ը համարվում է կրոսսպլատֆորմային ծրագիր, որը համատեղելի է Windows, macOS և Linux օպերացիոն համակարգերի հետ։ PyCharm Community Edition (անվճար տարբերակը) գտնվում է Apache License լիցենզիային ներքո, իսկ PyCharm Professional Edition համարվում է ծրագրի վճարային տարբերակը։

## Պատմություն
PyCharm թողարկվել է PyDev-ի և Komodo IDE-ի հետ մրցակցության համար, սակայն ներկա պահին PyCharm-ը օգտագործում է PyDev-ը կոդի վրիպազերծման համար։ Բետա տարբերակը թողարկվել է 2010 թվականի հուլիսին, իսկ առաջին՝ 1․0 տարբերակը դրանից 3 ամիս անց։

2․0 տարբերակը թողարկվել է 2011 թվականի դեկտեմբերի 13-ին։

3․0 տարբերակը արդեն 2013 թվականի սեպտեմբերի 24-ին։

PyCharm Community Edition, անվճար տարբերակը բաց ներքին կոդով, թողարկվել է 2013 թվականի հոկտեմբերի 22-ին։

2016 թվականի մարտին JetBrains-ը տեղափոխվեց լիցենզիայի բաժանորդագրությամբ մոդելին, որի հետ միասին փոխվեց նաև տարբերակի համարակալումը։ Արդեն դրանից հետո տարբերակի համարը ուներ այս տեսքը՝ ***YYYY.R***, որտեղ *YYYY*՝ թողարկման տարեթիվն է, իսկ *R-ը*՝ այդ տարվա ընթացքում թողարկման թիվը։

## Լիցենզիա
PyCharm Professional Edition-ը ունի լիցենզիայի մի քանի տարբերակ, որոնք իրարից տարբերվում են իրենց ֆունկցիաներով, արժեքով և օգտագործման պայմաններով, ինչպես նաև այս տարբերակը անվճար է ուսումնական հաստատությունների համար և բաց ներքին կոդով նախագծերի համար։

Գոյություն ունի նաև Community Edition անվճար տարբերակը, որը ունի ավելի սուղ հնարավորություններ։ Ծրագիրը տարածվում է Apache 2 լիցենզիայով։

## Հավելումներ
Օգտատերերը իրենք կարող են գրել հավելումներ PyCharm-ի համար։ JetBrains IDE որոշակի հավելումներ նույնպես կարող են աշխատել PyCharm-ի համար։ Գոյություն ունի ավելի քան հազար հավալում ծրագրի համար։

## Ծանոթագրություններ

Կատեգորիա:Ծրագրային ապահովում այբբենական կարգով
Samsung Galaxy Tab S7

thumb|Samsung Galaxy Tab S7+|alt=Samsung Galaxy Tab S7+.png
**Samsung Galaxy Tab S7, Galaxy Tab S7+ և Galaxy Tab S7 FE (Galaxy Tab S7 Fan Edition)**, Samsung ընկերության կոմից մշակված պլանշետներ։ Tab S7 և Tab S7+ ցուցադրվել են 2020 թվականի օգոստոսի 5-ին, Unpacked միջոցառման ժամանակ, իսկ Tab S7 Fan Edition-ը արդեն 2021 թվականի մայիսի 25ին։

## Դիզայն
Tab 7-ը կրում է իր նախկին տարբերակի դիզայներական լուծումները։ Սակայն էկրանի անկյունագիծը ավելացել է դառնալով՝ 11 և 12,4 դյույմ։ Պլանշետները ներկայացվել են 4 գույներով՝ միստիկ սև, արծաթագույն, բրոնզագույն և ռազմա-ծովային գունային լուծումներով։

## Տեխնիկական բնութագրեր
### Էկրան
Galaxy Tab S7-ը օժտված է 11 դյույմ անկյունագծով 2560x1600 կետայնությամբ էկրանով, իսկ Tab S7+ 12,4 դյույմ և 2800x1752 կետայնությամբ էկրանով։ Երկու տարբերակներն էլ ունեն 120 Հց կադրերի թարմացման հաճախականություն։

### Միջուկ
Երկու տարբերակներում էլ տեղադրված է Qualcomm Snapdragon 865+ պրոցեսսոր։ Պլանշետները նաև օժտված են Adreno 650 գրաֆիկական միջուկով։

### Հիշողություն
Galaxy Tab S7 և Tab S7 + հասանելի են՝ 128, 256 և 512 Գբ ներքիմ հիշողություններով, սակայն կան տարածաշրջաններ, որտեղ ոչ բոլոր տարբերակներն են հասանելի։ Հիշողությունը կարելի է ավելացնել microSD-ի միջոցով մինչև 1 Տբ։ Օպերատիվ հիշողությունը բազային տարբերակում 6 Գբ է, սակայն կա հնարավորություն ավելացնելու մինչև 8 Գբ։

### Մարտկոց
Galaxy Tab S7 և Tab S7 + օգտագործում է չառանձնացվող մարտկոցներ՝ 8000 մԱժ և 10 090 մԱժ համապատասխանաբար։ Պլանշետները ունեն նաև արագ լիցքավորման հնարավորություն։

### Ցանց
Պլանշետի երկու տարբերակներն էլ աջակցում են 5G ցանց։ Ինչպես նաև կա տարբերակ Wi-Fi-ով։

### Տեսախցիկներ
Երկու տարբերակների հետնամասում էլ տեղակայված երկուական տեսախցիկներ։

### Օպերացիոն համակարգ
Galaxy Tab S7 և Tab S7 + ներկայացվել են Android 10-ով և One UI 2 շրջանակով։ Երկու տարբերակներն էլ աջակցում են Samsung DeX։

## Ծանոթագրություններ

Կատեգորիա:Բջջային համակարգիչներ
Կատեգորիա:Բջջային հեռախոսներ
Մոհամմեդ ալ-Ֆայեդ

**Մոհամմեդ ալ-Ֆայեդ** (, ), եգիպտացի ձեռնարկատեր,
«Ֆուլհեմ» ֆուտբոլային ակումբի (մինչև 2013թ. հուլիս), Փարիզի Ռից () հյուրանոցի և Լոնդոնի «Հարրոդս» () հանրախանութի սեփականատեր (մինչև 2010թ.): 2013 թվականին Ֆայեդի կարողությունը գնահատվել է 1,4 միլիարդ դոլար, ինչը նրան դարձրել է աշխարհի 1031-րդ ամենահարուստ մարդը։

## Կենսագրություն
Մոհամմեդ ալ-Ֆայեդն իր բիզնեսը սկսել է մանկուց՝ տնական լիմոնադ վաճառելով։ Երկար տարիներ նա բիզնեսում համագործակցել է կնոջ եղբոր՝ Ադնան Խաշոգջիի հետ։ Երիտասարդ տարիներին նա եղբայրների հետ հիմնել է Եգիպտոսից բեռնափոխադրումներով զբաղվող ընկերություն և կարճ ժամանակ անց գրասենյակներ ձեռք բերել Ջենովայում և Լոնդոնում։

1964 թվականին նա մտերմացել է Հայիթիի բռնապետ Ֆրանսուա Դյուվալյեի հետ և ծրագրել նավթավերամշակման գործարան կառուցել Հաիթիում, սակայն վեց ամիս անց հրաժարվել է այդ գաղափարից։

1960-ական թվականների կեսերին նա մշտապես բնակություն է հաստատել Լոնդոնում, միաժամանակ գործարար կապեր հաստատել Դուբայի շեյխի հետ։ 1966 թվականին դարձել Բրունեյի սուլթանի տնտեսական գծով խորհրդականը։ 1975 թվականին նա կարճ ժամանակով եել է Լոնրհո հանքարդյունաբերական ընկերության տնօրենների խորհրդի անդամ։ 1979 թվականին նա գնել է Փարիզի Ռից հյուրանոցը, 1984 թվականին եղբայրների հետ դարձել է «House of Fraser» հոլդինգի 30% բաժնետոմսերի սեփականատերը, որում ներառում էր «Հարրոդս» հանրախանութը, իսկ 1985 թվականին նրանք գնել են հոլդինգի մնացած մասը։

Մոհամմեդ ալ-Ֆայեդը 1987 թվականից ակտիվորեն զբաղվել է բարեգործությամբ։ 1990-ականներին նրան մեղադրել են մի քանի քրեական գործերով՝ յուրացումների և խարդախության կասկածանքով։ 2003-2005 թվականներին ապրել է Շվեյցարիայում, սակայն հետո վերադարձել է Մեծ Բրիտանիա։ 2010 թվականին նա վաճառել է «Հարրոդս» հանրախանութը։

Եղել է Մայքլ Ջեքսոնի ընկերը։ 2011 թվականին «Ֆուլհեմ» ֆուտբոլային ակումբի մարզադաշտի մոտ կանգնեցրել է վերջինիս արձանը։ Ակումբը վաճառելուց հետո արձանն ապամոնտաժվել է նոր սեփականատիրոջ կոմից։

Մոհամմեդ ալ-Ֆայեդն Արքայադուստր Դիանայի մտերիմ ընկերոջ՝ Դոդի ալ-Ֆայեդի հայրն է։ 1997 թվականի օգոստոսի 31-ից հետո Մոհամմեդը մեղադրել է բրիտանական գաղտնի ծառայությանը նրանց մահվան մեջ։ Նա փորձել է ապացուցել, որ Փարիզում տեղի ունեցած վթարը պատահականություն չէր, այլ Արքայադուստր Դիանայի դեմ ծրագրված մահափորձ։

Ալ-Ֆայեդին բազմաթիվ անգամ մեղադրանք է առաջադրվել կանանց նկատմամբ սեռական ոտնձգությունների համար։

## Ծանոթագրություններ

## Արտաքին հղումներ
*  (archived on Wayback Machine in 2014)
* Al-Fayed Charitable Foundation 
*75 Rockefeller Plaza  
*RXR Said to Buy 99-Year Leasehold at Manhattan’s 75 Rockefeller
*Mohammed Al Fayed sells Harrods store to Qatar Holdings 
*Fulham: Mohamed Al Fayed sells club to Shahid Khan

Կատեգորիա:Հյուրանոցատերեր
Փախուստ (հեռուստասերիալ, 2009)

**Փախուստ**, 2009 թվականին նկարահանված հայկական հեռուստասերիալ, ST Production ստուդիաի կողմից։

## Դերերում
Նարեկ ԲավեյանԱշոտ ԱդամյանԱբել ԱբելյանԱլեն Սիմոնյան Արսեն Մելիքսեթյան Լիաննա Թևոսյան Արծրուն Հարությունյան Ալեքսանդրա Սամոյլենկո Մնացական Հովհաննիսյան Մխիթար Մելքոնյան Վալերա Թումասյան Արմեն Պետրոսյան Արևիկ Սանթրոսյան Վահե Հովսեփյան Գագիկ Գրիգորյան Կարեն Գրիգորյան Վարդան Մամիկոնյան Ռոլանդ Պողոսյան Աշիկ Կիրակոսյան Մարտա Բադիկյան

## Ծանոթագրությունենր

Կատեգորիա:2009 հեռուստասերիալներ
Կիլխբերգ

**Կիլխբերգ** (), համայնք Շվեյցարիայում՝ Ցյուրիխի կանտոնի Հորգեն շրջանում։ Զբաղեցնում է 2,58 քառակուսի կիլոմետր տարածք։ Բնակչության թվաքանակը 2019 թվականի դեկտեմբերի 20-ի տվյալներով եղել է 7.087, բնակչության միջին խտությունը՝ 2.747 մարդ/կմ²։

## Պատմություն
Պատմական փաստաթղթերում Կիլխբերգն  անգամ հիշատակվել է 1248 թվականին՝ Հիլխբերխ (*Hilchberch*) անվանումով։ 1250 թվականին հիշատակվել է որպես Կիլխպերխ (*Kilchperch*):  Ուշ միջնադարում դարձել է Բենդլիկոն գյուղի թաղամասերից մեկը։

*Կիլխբերգի բնակչության թվաքանակի փոփոխությունները ժամանակի ընթացքում*.

## Արդյունաբերություն
thumb|upright|Lindt & Sprüngli ընկերության շենքը
Կիլխբերգում են գտնվում շոկոլադի արտադրությամբ հռչակված Lindt & Sprüngli ընկերության գլխավոր գրասենյակն ու գլխամասային ձեռնարկությունը։

Քաղաքում գործազրկության ցուցանիշը ցածր է՝ ընդամենը 1.64%:  Ընդ որում՝ աշխատող բնակչության 65%-ն աշխատում է լրիվ ծանրաբեռնվածությամբ (full-time), 35%-ը՝ թերբեռնված (part-time):

## Նշանավոր բնակիչներ
thumb|right|upright|Թոմաս Մանի շիրիմը
* Գերմանացի գրող Թոմաս Մանը կյանքի վերջին տարիներն անց է կացրել Կիլխբերգում և թաղվել է այդ քաղաքի գերեզմանատանը։  
* Շվեյցարացի գրող Կոնրադ Ֆերդինանդ Մայերը ծնվել է Ցյուրիխում (1825 թ. հոկտեմբերի 11-ին), մահացել Կիլխբերգում (1898 թ. նոյեմբերի 28-ին)։ Քաղաքում գործում է նրան նվիրված թանգարանը։ 
* Շվեյցարա-գերմանական համբավավոր շոկոլադագործներ Դավիդ Շպրունգլի-Շվարցն ու նրա որդին, որ գործարաններ են nւնեցել Կիլխբերգում, այստեղ էլ մահացել են ու թաղվել։

## Ծանոթագրություններ

## Արտաքին հղումներ
* Կիլխբերգի պաշտոնական կայքէջը 
* Statistics

Կատեգորիա:Շվեյցարիայի բնակավայրեր
Կատեգորիա:Շվեյցարիայի համայնքներ
Կատեգորիա:Շվեյցարիայի քաղաքներ
Silicon Power

**Silicon Power Computer & Communications Incorporated** (կարճ տարբերակը՝ **Silicon Power և SP**), թայվանական ընկերություն, որ զբաղվում է հիշողության քարտերի, USB կրիչների, կոշտ սկավառակների, DRAM մոդուլների, հիշողության քարտերի ընթերցիչների և այլ համակարգչային սարքավորումների արտադրությամբ։

Ընկերությունը հիմնադրվել է 2003 թվականին միջզգային բիզների, գլոբալ մարկեթինգի և ֆլեշ հիշողության տվյալների մասնգետների կողմից։ Silicon Power-ը զբաղվում է թվային հիշողություն ունեցող ինչպես սապռողական, այնպես էլ պրոֆեսսիոնալ մակարդակի սարքերի մշակմամբ։

Ընկերությունը գրասենյակներ ունի՝ Ճապոնիայում, Նիդերլանդններում, Բալկանիայիում, Չինաստանում, Հնդկաստանում և ԱՄՆ-ում։

2012 թվականին Silicon Power-ը փոխեցի իր կարգավիճակը մասնավորից դառնալով հանրային՝ OTC Taiwan Exchange (TWO)։

2010 թվականին Common Wealth Magazine-ի կողմից անցկացված հարցումների արդյունքում Silicon Power-ը զբաեցրեց 11-րդ տեղը, Թայվանում 1000 ամենաարագ զարգացող բիզնեսսների շարքում։


File:Silicon Power Touch T02 20130927 3.jpg|Silicon Power Touch T02
File:2015 Dysk SSD Silicon Power 60GB (02).jpg|SSD 60 Գբ
File:HK unboxing Made in Taiwan USB 3.1 Gen 1 Portable Hard Drive Stream S03 廣穎電通 Silicon Power Computer & Communications April 2019 SSG 07.jpg|USB լար
File:Silicon Power SP008GBUF2101V1B 20170512.jpg|USB-կրիչ 8 Գբ
Силикон Пауэр (КП).jpg|Հիշողության քարտ


## Ծանոթագրություններ

Կատեգորիա:Ընկերություն
Կատեգորիա:Համակարգչային ընկերություններ
Կատեգորիա:2003 հիմնադրումներ
Կեսգիշերը Փերա փելեսում

**Կեսգիշերը Փերա փելեսում** (), 2022 թվականի դրամա ժանրի թուրքական պատմական հեռուստասերիալ, որի ռեժիսորը Էմրե Շահինն է։ Գլխավոր դերերում հանդես են գալիս Հազալ Քայան, Թանսու Բիչերը և Սելահաթին Փաշալըն։ Հեռուստասերիալը Netflix հարթակում թողարկվել է 2022 թվականի մարտի 3-ին։ Առաջին եթերաշրջանը բաղկացած է 8 հեռուստասերիայից։ Իրադարձությունները տեղի են ունենում Ստամբուլի Փերա փելես իրական հյուրանոցի շուրջ։ Նկարահանված է Չարլզ Քինգի «Կեսգիշերը Փերա փելեսում. ժամանակակից Ստամբուլի ծնունդը» վեպի հիման վրա։

## Սցենար
Էսրան (Հազալ Քայա) երիտասարդ որբ լրագրող է, որն ապրում է Ստամբուլում։ Նրան հանձնարարվել է հոդված պատրաստել Փերա փելես հյուրանոցի 130-ամյակի վերաբերյալ։ Հյուրանոցում նա հանդիպում է մենեջերին՝ Ահմեթին (Թանսու Բիչեր), որը նրանց ցույց է տալիս հյուրանոցը և պատմում Փերա փելեսի պատմությունը, ինչպես նաև նրա հանրահայտ հյուրերին։ Էսրային մեծապես հետաքրքրում է Փերիդեի պատմությունը. երիտասարդ կին, որը 1919 թվականին Կոստանդնուպոլսի բռնազավթման ժամանակ փրկել էր Մուսթաֆա Քեմալ Աթաթուրքի կյանքը։ Այդ ժամանակ բրիտանացիները փորձում էին վերացնել Թուրքիայի Հանրապետության ապագա հիմնադրին։

Ահմեթը Էսրայից թաքցնում է այն հանգամանքը, որ խորհրդավոր բանալու հետ միասին, հյուրանոցի սենյակներից մեկը վեր է ածվում ժամանակի ճանապարհորդության պորտալի։ Այդ գիշեր Էսրան պատահաբար հայտնվում է 1919 թվականին, որտեղ էլ նրան շուտով շփոթում են իր ակնհայտ նմանակի՝ Փերիդեի հետ։ Նրա հանդիպումը տղամարդկանց հետ, որոնց թվում են բրիտանացի նենգ սպա Ջորջը (Ջեյմս Չալմերս), գիշերային ակումբի խորհրդավոր սեփականատեր Հալիթը (Սելահաթին Փաշալը) և ոստիկանության սպա Ռեշաթը (Էնգին Հեփիլերի), որը սիրահարված է Փերիդեին, անորոշության մեջ են գցում Էսրային՝ ում վստահել։ Այդուհանդերձ, Ահմեթի հետ միասին նա պետք է ճանապարհ գտնի՝ կանգնեցնելու Մուսթաֆա Քեմալ Աթաթուրքի սպանության փորձը և փրկի Թուրքիայի անկախության կուրսը։

## Դերասանական կազմ
* Հազալ Քայա - Էսրա/Փերիդե
* Թանսու Բիչեր - Ահմեթ
* Սելահաթին Փաշալը - Հալիթ
* Էնգին Հեփիլերի - Ռեշաթ
* Հաքան Դինչքոլ - Մուսթաֆա Քեմալ Աթաթուրք
* Յասեմին Շավլովսկի - Սոնիա
* Ջեյմս Չալմերս - Ջորջ
* Ահմեթ Վարլը - Դիմիտրի
* Ներգիս Օզթյուրք - Էլենի
* Օսման Ալբայրաք - Նայիմ էֆենդի
* Էրգյուն Մեթին - Ֆահրեթին
* Քլեր Լուիս Ֆրոսթ - Ագաթա Քրիստի

## Ծանոթագրություններ

Կատեգորիա:Թուրքական հեռուստասերիալներ
Կատեգորիա:Նեթֆլիքսի բնօրինակ ծրագրեր
Հայկական ամրոցների և բերդերի ցանկ

## Ադրբեջան
### Նախիջևան

## Արցախ

## Թուրքիա

## Ծանոթագրություններ

Կատեգորիա:Հայկական բերդեր և ամրոցներ
Գոնսալո Գարսիա Գարսիա

**Գոնսալո Մանուել Գարսիա Գարսիա** (,), իսպանացի ֆուտբոլոիստ և մարզիչ, խաղացել է կիսապաշտպանի դիրքում։ Եղել է Իսպանիայի ֆուտբոլի պատանեկան հավաքականի խաղացող։ 2021 թվականի հուլիսի 1-ից խորվաթական «Իստրա 1961» ակումբի մարզիչն է։

## Վաղ տարիներ
Գոնսալո Գարսիա Գարսիան ծնվել է Մոնտեվիդեոյում (Ուրուգվայ) և 14 տարեկանում ընտանիքի հետ տեղափոխվել է Իսպանիա։

## Ֆուտբոլային կարիերա
Գոնսալոն, որը որպես ֆուտբոլիստ կայացել է Մադրիդի «Ռեալ Մադրիդ» ակումբի ակադեմիայի կազմում, կարիերայի սկզբում խաղացել է իսպանական «Ալկորկոն» և «Մերիդա» ակումբներում։ Առաջին լիարժեք մրցաշրջանը անցկացրել է «Պալենսիա» ակումբում, 2004/05 թվականի մրցաշրջանում խաղացել է 18 մրցախաղում և խփել է մեկ գոլ։ Ապա տեղափոխվել է Նիդերլանդներ՝ մեկ մրցաշրջան խաղալով ԱԳՈՎՎ-ի կազմում։ Էրստեդիվիզիոնում անցկացրել է հաջող մրցաշրջան՝ 35 մրցախաղում խփելով 16 գոլ և գրավելով նիդերլանդական բարձր դիվիզոնի ակումբների ուշադրությունը։ 2006 թվականին տեղափոխվել է «Հերենվեն» ակումբ, բայց չի կարողացել ամրապնդվել հիմնական կազմում, 2008 թվականին կարճաժամկետ վարձակալության է գնացել «Հերակլես» ակումբ և օգնել է նրան դուրս մնալուց։ Նույն 2008 թվականին նրան գնել է «Գրոնինգեն» ակումբը։ Առաջին մրցաշրջանում խաղալով հիմնական կազմում՝ հետագայում սկսել է ավելի հաճախ երևալ և 2010 թվականին վարձակալության է գնացել BBB։

2011 թվականի հունիսին տեղափոխվել է Կիպրոսի Լարնակայի «ԱԵԿ» ակումբ, որտեղ խաղացել է մեկ մրցաշրջան և Եվրոպայի լիգայի երկրորդ որակավորման ռաունդում աչքի է ընկել Մալթայի «Ֆլորիանա» ակումբի դարպասին հեթ-տրիկով։ 2012 թվականին Թել Ավիվից տեղափոխվել է իսրայելական «Մակաբի» ակումբ, բայց 2013 թվականին արդեն վերադարձել է Կիպրոս՝ վարձակալության անցնելով «Անորտոսիս» ակումբում։ Հաջորդ մրցաշրջանում կիպրոսցիները գնել ենֆուտբոլիստի իրավունքները։ 2015/16 թվականի մրցաշրջանում երկրորդ անգամ է տեղափոխվել «Հերակլես» ակումբ, որտեղ խաղացել է 8 խաղ։ 2016 թվականին կիսապաշտպանը վերադարձել է Իսպանիայի «Կոմպոստելա» ակումբ, որի պատանեկան կազմում եղել էր կարիերայի սկզբում։ Հենց այստեղ 2016/17 թվականի մրցաշրջանի ավարտին ավարտել է իր կարիերան։

## Մարզչի կարիերա
Գարսիա Գարսիան որոշել է մնալ ֆուտբոլում և գլխավոր մարզչի օգնական է նշանակվել դանիական «Էսբյերգ» ակումբում, որտեղ աշխատել է 2017/18 մրցաշրջանում։ 2018 թվականին նա դարձել է նիդերլանդական «Տվենտե» ակումբի մարզչի ընթերակա։ 2019/20 մրցաշրջանն ավարտել է 14-րդ տեղում՝ ակումբի համար պահելով բարձր լիգայի գրանցումը։ Նրա պայմանագիը չեն երկարացրել և դրա լրանալուց հետո լքել է ակումբը։

2021 թվականի հունիսին Գարսիա Գարսիան ներկայացվել է որպես խորվատական «Իստրա 1961» ակումբի գլխավոր մարզիչ։

## Ձեռքբերումներ
;«Մակաբի» Թել Ավիվ
* Իսրայելի չեմպիոն՝ 2012/13

## Ծանոթագրություններ

 
Կատեգորիա:Գրոնինգենի ֆուտբոլիստներ
Կատեգորիա:Ալկորկոնի ֆուտբոլիստներ
Կատեգորիա:Մակկաբի Թել Ավիվի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Հերենվենի ֆուտբոլիստներ
Կատեգորիա:Հերակլես Ալմելոյի ֆուտբոլիստներ
Յուլյա Գրիգորյանց

**Յուլյա Գրիգորյանց** (), հայազգի վավերագրող, լուսանկարիչ, պրոդյուսեր։

## Կենսագրություն
Յուլյա Գրիգորյանցը ծնվել է 1984 թվականին, Ադրբեջանի մայրաքաղաք Բաքվում։ 1988 թվականին ընտանիքի հետ տեղափոխվել է Երևան։ Մեծացել է Հայաստանում։

Գրիգորյանցի անհատական լուսանկարչական նախագծերը սահմանամերձ շրջանների, ազգային փոքրամասնությունների կյանքի, երկրում առկա սոցիալական խնդիրների մասին է։

Նկարչուհու ստեղծագործությունները ցուցադրվել և տպագրվել են «Վաշինգտոն Փոստ», «L՛oeil de la Photographie», «Life Force Magazine», «Life Framer», «Fotodoc», «Հետք», ՄեդիաՄաքս և այլ պարբերականներում։

Յուլյա Գրիգորյանցի լուսանկարները 2015 թվականին երկու անգամ ցուցադրվել են ՄԱԿ-ի Երևանյան տանը` խմբակային ցուցահանդեսներում։ Նույն թվականին Հայաստանի սահմանամերձ շրջաններում կազմակերպել է անհատական ցուցահանդես։

2016 թվականին Միջազգային Լուսանկարչական Մրցաբաշխությունում Յուլյան արժանացել է «Լավագույն նոր տաղանդ» մրցանակի և առաջին աստիճանի կոչման (IPA–CIS) «լուսանկարչական խմբագրում» բաժնում։

Յուլյայի աշխատանքները ցուցադրվել են Ֆրանսիայում (Եվրոպայի խորհրդի տուն Ստրասբուրգում), Ռուսաստանում, Չինաստանում, ՄԱԿ-ի պալատում։

«Sony World Photography Awards» լուսանկարչական մրցույթում Յուլյա Գրիգորյանցի «Դատարկության բնակիչները» («Inhabitants of the Empty») խորագրով ֆոտոշարքը տեղ է գտել «Professional Daily Life» անվակարգի լավագույն տասնյակում։

Ապրում է Ֆրանսիայում։

## Ծանոթագրություններ

## Արտաքին հղումներ
*«Մեկ, Երկու, Երեք»

Կատեգորիա:Լուսանկարիչներ
Կատեգորիա:Պրոդյուսերներ
PC Magazine

**PC Magazine**, ամսագիր, որը թողարկվում է Ziff Davis հրատարակչության կողմից։ Ամսագրի տպագրված տարբերակները թողարկվել են 1982 թվականից մինչև 2009 թվականի հունվարը։ Օնլայն տարբերակները սկսել են թողարկվել 1994 թվականից մինչև այսօր։ Բացի ԱՄՆ-ից ամսագիրը ունի նաև մի շարք տարբերակներ այլ երկրերում՝ Ավստրալիյում, Մեծ Բրիտանիայում, Բենիլյուքսում, Ֆրանսիայում, Հունաստանում, Հնդկաստանում, Լատինական Ամերիկայում, Պորտուգալիայում և Ռուսաստանում։

## Պատմություն
Ամսագրի մասին առաջին անգամ հրապարակում է արվել Byte ամսագրում՝ PC. The Independent Guide to the IBM Personal Computer անունով։ Հրապարակման մեջ նշվում էր, որ ամսագիրը հրապարակվել է Software Communications, Inc ներկայացուցիչ Դեվիդ Բաննելի կողմից։ Ամսագիրը առաջին անգամ լույս է տեսել 1982 թվականի փետրվար մարտ ամիսներին։ Մինչև 1986 թվականի հունվարը Magazine բառը չի հայտնվել լոգոյում։ PC Magazine ամսագիրը ստեղծվել է Բաննելի և Շերիլ Վուդարդի կողմից, ով հետագայում օգնեց ստեղծել նմանատիպ ամսագրեր՝ PC World и Macworld։ Ամսագրի առաջին ներդրողներն են Էդդի Կյուրրին և Թոնի Գոլտը Lifeboat Associates ընկերության համահիմնադիրները, ովքեր էլ ֆինանսավորում էին ամսագիրը։ Ամսագիրը առաջացրեց, որոշակի ֆինանսական խնդիրներ, որոնց լուծելու համար, Գոլդը վաճառեց ամասգիրը Ziff Davis հրատարակչությանը։ Բաննելը իր աշխատակցիներ հետ միասին դուրս եկան ամսագրից, որպեսզի ստեղծեն նոր ամսագիր՝ PC World։

## Ծանոթագրություններ

Կատեգորիա:Պարբերականներ այբբենական կարգով
Կատեգորիա:Տեղեկատվական տեխնոլոգիաներ